खूंटी में सड़क के लिए 37 करोड़ स्वीकृत
रांचीसे सटे खूंटी जिला में नक्सलियों के बढ़ते दबाव को देखते हुए सरकार ने वहां पर आधारभूत संरचना विकसित करने की तैयारी कर ली है। खूंटी जिला के सुदूर ग्रामीण क्षेत्र और जंगल को जोड़ने वाले मार्ग में सड़क का जाल बिछाने का निर्णय लिया गया है, ताकि सुदूर क्षेत्र तक भी वाहन आसानी से पहुंच सके। इसके लिए ग्रामीण कार्य विभाग ने बड़ी मात्रा में राशि स्वीकृत की है। खूंटी जिला के लिए 11 सड़क बनाने के लिए विभाग ने 37 करोड़ रुपए की स्वीकृति दे दी है। इससे इन सड़कों का निर्माण और कई सड़कों की मरम्मत की जाएगी। खूंटी के अलावा सिल्ली, सोनाहातू, कर्रा में भी सड़क बनाने के लिए काफी फंड स्वीकृत किया गया है। इस वित्तीय वर्ष में ग्रामीण कार्य की ओर से सैकड़ों सड़क पर काम शुरू करने की तैयारी है।
hin_Deva hin_Deva